Tydens die eindstryde die afgelope Saterdag van die Kaapstad-hoërskoolnetbalunie (voorheen bekend as die WP-unie) op die bane van die HS Bellville het die spelers van Hoërskool Durbanville en HS Stellenberg die Premierliga geheel en al oorheers.
Die aktrise, skrywer en sakevrou Leandie du Randt Bosch sou heel moontlik ’n heftige, tog waardevolle brief vir haar 16-jarige self kon skryf.
Sy word immers vandag 30, ’n ouderdom waar sy nog altyd gedink het ’n mens darem al ’n bietjie kon uitpluis wie jy is en wat jy in die lewe wil hê.
"Die maats wat jy op skool het, gaan waarskynlik nie altyd in jou lewe wees nie, en dit is oukei," vertel Leandie aan Huisgenoot. Daar is seisoene vir verskillende vriende weet sy ook nou.
Sy sou ook in die brief baie daarop fokus dat ’n 16-jarige Leandie net haarself moet wees. "Vind uit wie daai self is, maar doen dit tussen die regte mense. As jy verkeerde vriende op skool het, kan dit jou toekoms maak of breek," waarsku sy.
Alle verjaardae is eintlik nog altyd vir Leandie spesiaal, verklap sy. "My ma het elke verjaardag ongelooflik spesiaal gemaak en toe ek klein was, het ’n nuwe jaar ’n nuwe Barbie-pop beteken," onthou sy haar ma, Elmarie, wat in 2014 aan Alzheimersiekte oorlede is.
Die verjaardagvieringe het al vroeër die week begin toe 30 vriende genooi is na ’n ete wat Leandie gedink het net vir familie is. "Ek is mal oor verrassings en is baie dankbaar vir al die wonderlike mense wat in my lewe is," vertel sy.